                



Anexa la HCL 132 /24.03.2009
LISTA   PENTRU  ALEEA  PERSONALITĂŢILOR  TIMIŞENE
(în ordine alfabetică)
Carol  Robert de Anjou  (1288 - 1342) personalitatea care a dat un prim impuls dezvoltării oraşului Timisoara. La sfârşitul domniei lui, Timişoara e atestată ca „civitas”, adică oraş. In timpul domniei sale, Timisoara devine singurul oras din Romania care figureaza pe hartile europene in sec XIV.
Constantin Avram – (1911 - 1987) inginer român, membru corespondent al Academiei Române.
Corneliu Baba - (1906 – 1997) pictor român, cunoscut mai ales pentru portretele sale
Aca de Barbu (1893 -1958) prima directoare a Operei Naţionale Române din Timisoara
Béla Bartók (1881 – 1945) compozitor, pianist, muzicolog şi folclorist de origine maghiară. În colaborare cu prietenul său, compozitorul Zoltán Kodály, realizează o culegere de muzică folclorică maghiară, românească, sârbească, croată, turcească şi nord-africană, publicată în 12 volume. Béla Bartók a fost un excelent pianist şi a compus mai multe lucrări în scop pedagogic, "Microcosmos", cuprinzând 153 piese pentru pian cu grade de dificultate crescândă. Cele şase cvartete de coarde sunt considerate unele din cele mai importante compoziţii ale genului.
Virgil Birou (1903 - 22.04.1968) scriitor român
Nicolae Boboc (1920-1999), compozitor, dirijor, etnomuzicolog. A fost director al Filarmonicii din Timisoara şi a contribuit la intrarea definitivă în tradiţia şi istoria culturii nationale a oraşului de pe Bega. 
 Sever Bocu (1874 - 1951) politician român, contabil, ziarist, redactor la ziarul „Tribuna” din Arad, unul dintre fruntaşii Partidului Naţional Român, ulterior Partidul Naţional Ţărănesc, deputat reprezentant al Banatului, apoi ministru în guvernul lui Iuliu Maniu. A fost  guvernator al ţinutului Timiş între 1938 - 1940 si in 1946 a fost ales deputat de Timiş-Torontal.
János Bolyai (1802 - 1860) mare matematician maghiar, născut la Cluj, fiul matematicianului Farkas Bolyai. A scris la Timisoara, lucrări fundamentale despre geometria neeuclidiană. Lucrarea epocala prin care a creat, geometria neeuclidiană este "Appendix" (1832), aparuta in limba latina ca o completare a manualului intitulat "Tentamen", scris de Bolyai Farkas, tatal sau. Bolyai a scris si un studiu cu privire la teoria numerelor complexe ,"Responsio", în 1837. 
Pius Brânzeu (1911 – 2002) medic, pictor, scriitor. A fost membru titular activ al Academiei Romane. A fost conferentiar si profesor la Institutul de Medicina Timisoara, director de clinica chirurgicala, rector al Institutului de Medicina din Timisoara, In anul 1940 a devenit medic secundar la Spitalul “Dr. Aurel Cândea”din Timisoara. In 1947 a devenit medic primar in chirurgie.
Petru Cermena (1804 – 1882) A fost un entuziast susţinător al ideii de unitate naţionala, iar evenimentele paşoptiste i-au întărit si mai mult acesta credinţă. Cermena a luptat prin toate mijloacele pentru coeziunea românilor din Banat, Crişana şi Transilvania. 
 Pavel Chinezu (*1432 - †1494) a fost general în armata regelui Ungariei Matei Corvin. În 1478, Pavel Chinezul a fost numit comite de Timiş şi căpitan general al armatei regatului Ungariei, ca urmare a dorinţei acestuia de a lupta împotriva turcilor, şi pentru a întări sistemul defensiv dunărean, tot mai slăbit în urma atacurilor otomane. In cei 16 ani în care a ocupat această funcţie, s-a consolidat atât potenţialul economic al Banatului, cât şi importanţa militară a regiunii.
 Aurel Cosma (1867 - 1931) Întâiul prefect român al judeţului Timiş -Torontal după alipirea Banatului la România în 3 August 1919. În 28 iulie 1919, ultimii militari sârbi au părăsit teritoriul revenit statului român, iar în ziua următoare, generalul francez De Tournadre l-a instalat pe dr. Aurel Cosma în fruntea judeţului nou constituit Timiş-Torontal, primul prefect român, eveniment marcat azi prin placa de marmură instalată la intrarea actualului Cerc Militar din Timişoara.
Miloš Crnjanski (n. 1893 - d. 1977) ziarist şi scriitor sârb. Crnjanski va avea mereu cultul înaintaşilor, al întemeietorilor, al tradiţiei. Despre Timişoara, unde şi-a şi plasat acţiunea Cărţii a II-a din romanul "Migraţiile", îşi va aminti pe larg în "Lirica Itacăi şi comentarii". Va publica o serie de cărţi, printre care  "O picătură de sânge spaniol", "La Hiperboreeni", un roman care-l va consacra drept unul dintre precursorii postmodernismului şi "Migraţiile", roman de inspiraţie istorică. Tradus în limba franceză, "Migraţiile" a fost declarat de critica pariziană drept "cel mai bun roman străin al anului 1987", iar la Belgrad a fost numit "romanul deceniului" din literatura iugoslavă. Şi tot "Migraţiile" a fost ecranizat, filmul purtând acelaşi nume. Cărţile lui Miloš Crnjanski au fost traduse în mai multe limbi.             
Ioan Curea (n.1901 – d. 1977) astronom şi seismolog român. A fost şef de catedră la Institutul Politehnic din Timişoara si a predat la Institutul pedagogic din Timişoara al cărui rector devine în 1962. A înfiinţat Observatorului Astronomic din Timişoara si staţiunea seismografică. A dotat observatorul astronomic şi staţia seismografică din Timişoara cu aparatură de producţie proprie. A desfăşurat o vastă activitate didactică şi ştiinţifică. A publicat un mare număr de lucrări de seismologie, astronomie şi lucrări de natură didactică.
 Sabin V. Drăgoi (1894 - 1968) compozitor şi folclorist român. A fost membru corespondent al Academiei Române. S-a remarcat în primul rând printr-o bogată activitate de folclorist, culegeri precum 303 colinde cu text şi melodie, 360 melodii din Arad şi Hunedoara poartă semnătura lui. Sabin Dragoi a fost unul dintre iniţiatorii Şcolii Muzicale Româneşti bazate pe folclorul ţărănesc, este creatorul a peste 100 de lucrări în toate genurile muzicale.
Ion Drâmbă (1942 - 2006) campion naţional şi mondial la floretă
Virgil Economu  În 28 iulie 1919, dr. Aurel Cosma, numit prefect al judeţului Timiş - Torontal de către Consiliul Dirigent, decretează preluarea puterii şi instalarea administraţiei româneşti. La 1 august 1919 soseşte în Timişoara prima unitate de jandarmi români, iar la 3 august 1919 îşi fac intrarea solemnă în oraş, unităţile Armatei Române, sub comanda colonelului Economu.  Aspectul oraşului era cu totul schimbat: flamura tricoloră împodobea casele oraşului, poporul era îmbrăcat în haine de sărbătoare şi se grăbea să-i salute pe dorobanţii români.
Pesty Frigyes (1823 – 1889) – Istoric, academician, realizatorul celei mai monumentale lucrări de toponimie din timpul dualismului austro-ungar.

În timpul revoluţiei, în 1849 este funcţionar al ministerului de  război,  între anii 1850 – 1864 a fost secretar al Camerei de comerţ şi industrie, din 1861 deputat, iar din 1864 se mută la Budapesta primind o importantă funcţie de conducere la o bancă.
În 1864 demarează cea mai amplă cercetare privind toponimia.

Francesco Griselini (*1717, Veneţia - †1787, Milano) savant italian. A stat timp de 2 ani şi jumătate in Banat. A publicat o lucrare complexă "Încercare de istorie politică şi naturală a Banatului Timişoarei" în care descrie amănunţit istoria şi configuraţia politică şi economico-socială a Banatului dar şi a bănăţenilor şi a obiceiurilor lor.
Adam Muller Guttenbrunn (1852 -1923) scriitor, romancier şi om de cultură şvab, care a avut o mare influenţa asupra vieţii culturale, în special în lumea teatrului, din Viena sfârşitului de secol XIX. A fost director al Teatrului din Viena. Prin lucrările sale a popularizat şvabii bănăţeni şi locurile natale, în lumea culturală germană. O parte semnificativă a operei literare sale (Micul şvab, Iakob şi fiii săi, Clopotele meleagului natal, etc.), scriitorul exaltă frumuseţea satului bănăţean, cu obiceiurile, tradiţiile şi îndeletnicirile din secolul XIX. 
 Ioan de Hunedoara  (1387 - 1456) ban al Severinului din 1438 voievod al Transilvaniei între 1441-1456, mare comandant militar, tatăl regelui Matia Corvin. Ioan de Hunedoara a transformat Timisoara într-o tabără militară permanentă unde îşi concentra oştirea înainte de a pleca în campaniile antiotomane de la sud de Dunăre, acordând astfel Timişoarei un rol de prim plan în cruciadele antiotomane. A reconstruit vechiul castel al Timişoarei între 1443 - 1447, dupa modelul castelului de la Hunedoara. 
Avram Imbroane simbol al luptei pentru unire şi dreptul la identitate naţională, intelectual autentic.
Carol Küttel (1818 - 1875) fost primar al Timisoarei intre anii 1859-1861 si 1867-1872. Ca edil, a fost unul extrem de iubit de oameni. In timpul administratiei lui, functia militara a cetatii Timisoara a fost treptat redusa. A facilitat constructia drumului public in interiorul cetatii si dezvoltarea zonei adiacente cetatii. Au fost plantati pomi in Piata Printul Eugen (astazi, Piata Libertatii), strazile au fost pavate, cladirile spitalului si primariei au fost extinse, a fost infiintata brigada de pompieri voluntari si a fost restaurata zona rezidentiala. Datorita lui, Timisoara bifeaza una din premierele cu care se mandreste, aceea ca aici a circulat primul tramvai tras de cai. Tot el a construit si actualul Liceu Lenau, cateva teatre, hoteluri etc
 Romul Ladea (1901 - 1970) sculptor român, unul dintre continuatorii sculpturii figurative moderne. Profesor universitar la Cluj-Napoca. Opera sa este una profund realistă, care exprimă o atitudine de înfruntare a destinului, dar şi dragostea, mila, bunătatea, blândeţea şi graţia. Fondatorul şcolii româneşti de sculptură modernă, Ladea a exercitat o influenţă importantă asupra artei româneşti. 
Traian Lalescu (1882 - d. 1929) reputat matematician, unul dintre fondatorii teoriei ecuaţiilor integrale, întemeietorul Institutului Politehnic din Timişoara, academician şi profesor universitar la Bucureşti şi la Timişoara. A înfiinţat Şcoala Politehnică din Timişoara şi a fost primul său rector. Are contribuţii în multiple domenii ale matematicii pure şi aplicate. Este unul din fondatorii teoriei ecuaţilor integrale. A lăsat numeroase studii în domeniile ecuaţiilor funcţionale, seriilor trigonometrice, fizicii matematice, geometriei, algebrei, istoriei matematicii. 
 Franz Liebhard (1899 - 1989) (din 1949 pseudonim literar al lui Robert Reiter) a fost iniţial poet de limba maghiară şi ulterior scriitor de limba germană, originar din Banat. 
Dionisie Linţia (1880 - 1952) a fost unul dintre cei mai importanţi ornitologi români. În perioada interbelică a expus la Muzeul Banatului din Timişoara o colecţie de păsări împăiate. În prezent, această expoziţie este recunoscută ca fiind cea mai importantă din ţară şi îi poartă numele. A scris monumentala monografie Păsările. Dionisie Linţia a fost primul cercetător care a perceput importanţa biotopului de la Mlaştinile Satchinez. Ca urmare a intervenţiilor sale, zona a fost declarată, în 1942, rezervaţie naturala.
Jozsef  Lonovics (1793 – 1867) – episcop de Cenad, academician, fondatorul Liceului Timişorean, prima instituţie  de învăţământ superior laic din Timişoara (1841).

Născut la Miskolc, a devenit preot cu studiile făcute la Eger şi a fost numit episcop de Cenad cu sediul în Timişoara în  1834.  În 1848 este numit arhiepiscop de Eger, dar din cauza evenimentelor revoluţionare, nu-şi va ocupa  scaunul. După revoluţie se retrage din viaţa publică şi se dedică studiilor sale.
Istvan Losonczy   -  erou martir al Timişoarei, aristocrat, comandantul cetăţii Timişoarei în anii 1551 – 1552. După ce timp de 4 ani (din 1547) este prim comite al judeţului, devine comandantul uneia dintre cele mai importante cetăţi ale vremii într-o perioadă dificilă ,de  expansiune a turcilor în drumul lor spre centrul Europei.
Dan Mateescu (1911 - 2008)  inginer român, membru titular al Academiei Române şi fost preşedinte al filialei Timişoara.
Claudius Florimund Mercy (1666 – 1734) a fost primul guvernator al Banatului între 1716 şi 1734. El a fost considerat adevăratul întemeietor al oraşului modern, autorul reconstructiei Timisoarei. Ambiţia lui a fost să facă din Timişoara cel mai frumos oraş din imperiu. Contele Mercy a conceput planul de sistematizare a oraşului, a demarat lucrările de fortificare, a reorganizat transporturile, comerţul si poşta. S-a ocupat de regularizarea cursului Begăi, de colonizarea Timişoarei şi a întregului Banat, a încurajat agricultura şi a pus bazele unei industrii înfloritoare într-un cartier nou creat - Fabric. Sub guvernarea lui a început construirea cetăţii moderne, o serie de edificii publice existente şi astăzi, au fost clădite în anii aceia.
Corneliu Miklosi (1887- 1963) – academician, membru titular al Academiei Române, profesor, inginer mecanic, energetician. O creaţie importantă a lui este maşina de sudat capete de şină in situ, (cale ferată fară articulaţii) cunoscută sub numele de "Taurus", prima de acest fel din lume. A fost profesor la Politehnica din Timişoara, preşedinte al Cercului pentru Încurajarea Sudurii si director al Centrului de Cercetări Tehnice din Timişoara.
Ioachim Miloia (1897 – 1940) cunoscută personalitate culturală a Banatului (pictor, istoric de artă, restaurator de biserici etc.) A fost director al Muzeului Banatului şi profesor la Politehnica din Timişoara A înfiinţat şi condus revista „Analele Banatului”, o vreme a fost redactorul revistei Institutului Social Banat-Crişana, a sprijinit activitatea asociaţiei culturale Astra, a întreprins numeroase săpături arheologice, a pictat şi a restaurat pictura în numeroase biserici din Banat. 
Alexandru Mocioni (n. 1841 - d 1909) om politic român, deputat în mai multe legislaturi în Camera Ungară a Parlamentului de la Budapesta. A sprijinit înfiinţarea unui Partid Naţional al românilor din Banat şi Crişana, al cărui preşedinte a fost timp de patru luni; a militat pentru drepturile românilor din Banat şi din Transilvania. A prezentat primul proiect de lege pentru înfiinţarea unui teatru românesc dar şi petiţia tinerilor români pentru a dezbate proiectul de lege privind înfiinţarea unei universităţi în limba română, la Cluj. Pentru a sprijini politica naţională a înfiinţat în 1893, la Timişoara, ziarul "Dreptatea". A fost şi pianist concertist, compozitor de muzică clasică. 
Andrei Mocioni (1812 - 1880) jurist şi om politic român, născut la Budapesta, care a militat pentru drepturile românilor din Banat şi Transilvania, membru fondator al Academiei Române (1866) şi membru onorific din 1870. 
Wilhelm Muhle (1845 - 1908) de origine cehă, născut în Teplitz - Schonau, a venit în Timişoara în anul 1866. Aici, a realizat cea mai mare grădină de trandafiri de diverse specii din Balcani. Cel mai admirat grădinar al timpului său, el a cultivat şi a exportat flori şi arbuşti în toată Europa de Sud – Est, la Budapesta şi la Viena; a înfiinţat reviste de specialitate, a amenajat numeroase spaţii în Timişoara, inclusiv Pracul Rozelor, colecţia sa de trei sute de hibrizi de trandafiri impresionându-l pe împăratul Franz Josef. A primit ordinul de merit Crucea de aur cu coroana, cel de ofiţer şi titlul de furnizor al Curţii imperiale şi regale. La sfârşitul deceniului al treilea al secolului XX, în grădinile particulare ale floricultorilor bănăţeni existau circa 2000 de varietăti de trandafiri. Din acest motiv, Timişoara a primit numele de "oraş al parcurilor şi al trandafirilor". 
Ernest Neumann (1917 - 2004) a fost teolog iudaic, care a îndeplinit funcţia de prim-rabin, apoi mare rabin al comunităţii evreilor din Timişoara (1949-2004). Vastele cunoştinţe, elocinţa şi simţul diplomatic l-au consacrat de la început. În tragica perioadă a războiului, în anii comunismului şi în cei de după decembrie 1989 a reuşit, în egală măsură, să păstreze linia echilibrului, ca promotor convins al ecumenismului. 
Dositej Obradovič  (1742 – 1811) călugăr, scriitor şi traducător sârb, un mare iluminist care a influenţat puternic cultura sârbă prin scrierile sale, născut în Banat în localitatea Ciacova, dintr-o familie de sârbi.
Zsigmond Ormós (1813 –1894) jurist, politician, scriitor, ziarist, critic şi istoric de artă maghiar, fondatorul muzeelor timişorene. În 1866 a fost ales subcomite, apoi, în 1871, comite de Timiş. A pus bazele Societăţii de Arheologie şi Istorie din Ungaria de Sud, nucleul Muzeului Banatului, dar şi al Muzeului de Artă din Timişoara. Colecţia lui de pictură, grafică şi artă decorativă italiană, flamandă, germană, austriacă, maghiară şi bănăţeană, constând din lucrări de primă mână, respectiv copii după mari maeştrii, va intra în patrimoniul asociaţiei menţionate prin donaţie testamentară. 
Augustin Pacha (1870 - 1954) preot romano-catolic şi primul episcop al Diecezei de Timişoara. La 29 noiembrie 1930 a fost întronizat în Catedrala din Timişoara. Augustin Pacha a încercat de la bun început să găsească un modus vivendi acceptabil pentru toate nationalităţile care aparţineau Bisericii catolice în regiunea tradiţional multietnică a Banatului. În urma unor înscenări, Securitatea l-a împovărat cu scenariul complicităţii cu regimul nazist, cu Vaticanul, cu SUA şi ţările occidentale, transformându-l pe venerabilul episcop în "pionul principal al unor conexiuni oculte" şi acuzându-l de trădare de patrie, uneltire împotriva securităţii interne şi externe a Republicii Populare România. A fost arestat si condamnat la carcera. 

Eduard Pamfil – medic psihatru care a trăit şi a lucrat la Timişoara.
Deliu Petroiu (1922 - 2008) profesor, critic, personalitate definitorie a vieţii spirituale şi cultural-artistice din capitala Banatului. Mai mult de patru decenii a trăit şi activat în Timişoara, dăruindu-se cu pasiune studiului şi sintezei academice, propăşirii învăţământului universitar şi liceal, promovării şi popularizării artelor frumoase. A vernisat mii de expoziţii, a fost amfitrion a sute de lansări de carte şi de simpozioane, autor a sute de articole şi de cronici literare, profesor care i-a avut ca elevi pe aproape toţi absolvenţii Facultăţii de Litere a Universităţii de Vest de la înfiinţarea acesteia, Deliu Petroiu a ajuns să fie, în cei 85 de ani de viaţă, o adevărată instituţie culturală a Timişoarei.
Johann Nepomuk Preyer (1805 – 1888) autor al primei monografii a Timişoarei şi primar al acesteia între anii 1844 - 1858. Este considerat întemeietorul oraşului modern Timişoara. De numele său sunt legate înfiinţarea Fabricii de tutun, înfiinţarea primei case de economii din oraş sau introducerea gazului lampant pentru iluminarea stradală. De asemenea Johan Preyer a condus oraşul şi în dificilele momente din anii 1848-1849 când oraşul a fost asediat precum şi în anii imediat următori când Timişora necesita o reconstrucţie rapidă şi temeinică.
Eugeniu de Savoya (1663 - 1736) recunoscut drept „eliberatorul Timisoarei”. In 1716, ostile Imperiale Habsburgice, sub conducerea Printului Eugeniu de Savoya, au reusit sa elibereze orasul de sub stapanirea turceasca. Din 18 oct. 1716 istoria Timişoarei ia o puternică întorsătură. Evolutia orasului cunoaste de acum un curs cu totul nou, asezat pe coordonatele unei dezvoltari moderne, de factura europeana. Incepe reconstrucţia şi dezvoltarea oraşului drept capitală a Banatului Colonizarea Banatului face din Timişoara un adevărat centru multicultural şi multiconfesional.
Filippo Scolari (1369 - 1426) italian venit pe malurile Dunării de Jos a fost printre primii comiţi de Timiş care s-a remarcat în luptele antiotomane astfel încât şi-a creat o aură legendară. Numit comite de Timiş în anul 1404 a avut merite atât pe plan militar cât şi pe plan diplomatic. Ca şi comandant militar a purtat numeroase batalii, iar ca diplomat a mediat relaţiile diplomatice ungaro-bizantine precum şi relaţiile dintre Sigismund şi Mircea cel Bătrân.
Anton Scudier ( 1818, Villach – 1900, Viena) general austriac inobilat cu titlul de Baron datorita serviciilor prestate pentru Imperiul Austro-Ungar. Intre 26 iunie 1871 – 1 feb 1878 a fost comandant general al Banatului. Din initiativa lui, pe locul primului cimitir al orasului, a fost realizat un parc. Terenul mlastinos si nesanatos, a fost rascumparat de general, drenat, nivelat si plantat cu arbori. In 1871 a devenit Cetatean de Onoare al Timisoarei. In 1881, timisorenii au ridicat in mijlocul parcului o statuie de fonta aurita, in marime naturala, a generalului, in semn de recunostinta, parcul preluand numele acestuia. Statuia a fost dărâmată de revoluţionari în 26 octombrie 1918.

Szekely Laszlo (1877-1934) La numai 31 de ani a devenit primul arhitect-sef al orasului de pe Bega, unde autoritatile locale i-au încredintat proiectarea unui abator modern (actualul complex al Abatorului Comunal 1904). A lucrat timp de aproape doua decenii în serviciul Primariei, proiectând  cele mai importante cladiri din centrul orasului.
Carol Telbisz (1853 – 1914) primar al Timişoarei între anii 1885-1914. Sub administraţia sa, la sfârşitul secolului XIX s-a decis demolarea vechilor fortificaţii din Timişoara, după ce în prealabil s-a realizat un plan urbanistic după modelul metropolelor occidentale. Timp de trei decenii a condus Primaria Timisoara si a reusit sa  ridice urbea la un nivel la care nimeni nu se astepta. Si-a castigat reputatia de cel mai longeviv si cel mai important primar al Timisoarei din toate timpurile.
Sorin Titel (1935 – 1985) scriitor, publicist, profesor. Scrie numeroase schiţe, povestiri, romane, esee. Intre 1964-1971 este redactor la revista Scrisul bănăţean din Timişoara (transformată ulterior în Orizont). Publică mai multe romane şi îşi consolidează poziţia în Uniunea Scriitorilor. În 1971 se mută la Bucureşti, unde devine redactor la revista România literară.
Torok Janos (1876 - 1885) "parintele" iluminatului electric stradal, a fost promotorul construirii podurilor metalice timisorene. El a introdus iluminatul electric public in anul 1884, facand ca Timisoara sa fie primul oras din Europa cu iluminat public pe baza de electricitate. In tim​pul cât a func​ţionat ca primar al Timi​şoarei, acest oraş a tră​it pri​ma sa pe​rioada de progres eco​no​mic şi cul​tural.

Pavel Vasici Ungureanu (1806-1881), medic, publicist, scriitor, membru titular al Academiei Romane. Este creditat ca întemeitorul primei reviste de medicină din Transilvania, „Higiena şi şcoala”, apărută la Timişoara. A fost membru al Societăţii de medici şi naturalişti din Iaşi, membru al Societăţii literare din Bucureşti, si membru al Academiei Române.

Stan Vidrighin (1876 – 1956) a fost primul primar al Timisoarei după unirea Banatului cu România (3 august 1919). Inginerul Stan Vidrighin este una dintre personalitatile care a schimbat decisiv orasul, prin modernizarea retelei de canalizare si alimentare cu apa. Sub administraţia sa, a reorganizat sistemul de apă, canalizare, gaz electricitate şi transport în comun, pe modelul Regiilor Autonome deţinute de primărie. A fost membru fondator si rector al Şcolii Politehnice din Timişoara. 
Traian Vuia (1872 – 1950) Inventator român, pionier al aviatiei mondiale. Intre 1903 si 1906 a conceput si a construit un avion monoplan cu cadru din tevi de otel, cu aripi din pânza de in impermeabila, intinsa pe un schelet metalic si având forma aripilor liliacului, echipat cu motor cu anhidrida carbonica, cu o singura elice si cu tren de aterizare prevazut cu roti pneumatice. La 18 martie 1906, la Montesson, Vuia a efectuat cu acest avion primul zbor din lume realizat exclusiv cu mijloacele proprii de bord ale aparatului. Intre 1918 si 1922 a conceput si construit doua tipuri de elicoptere. In 1925 a realizat un generator de abur original, cu circulatie fortata unica, cu presiune si temperatura inalta si cu randament termic ridicat. 
Director Direcţia Comunicare

